## Pravilnik o statusu, ustrojstvu i financiranju Varaždinskih baroknih večeri

### NN 60/1994 (10.8.1994.), Pravilnik o statusu, ustrojstvu i financiranju Varaždinskih baroknih večeri

# MINISTARSTVO KULTURE I PROSVJETE

Na temelju članka 45. Zakona o kazalištiina ("Narodne novine",
br. 61/91). donosim

## PRAVILNIK

### O STATUSU, USTROJSTVU I FINANCIRANJU VARAŽDINSKIH BAROKNIH VEČERI

Članak 1.

Ovim pravilnikom uređuje se status, ustrojstvo i financiranje glazbeno-scenskog
festivala Varaždinske barokne večeri.

Članak 2.

Varaždinske barokne večeri su glazbeno-scenski festival od nacionalnog
značenja i središnja manifestacija u kulturi sjeverne Hrvatske.

Stalni pokrovitelj Varaždinskih baroknih večeri je Predsjednik Republike
Hrvatske.

Članak 3.

Osnivač Varaždinskih baroknih večeri je grad Varaždin.

Sjedište festivala je u Varaždinu.

Članak 4.

Varaždinske barokne večeri upisuju se u upisnik festivala koji se vodi
pri Ministarstvu kulture i prosvjete.

Članak 5.

Sredstva za ostvarivanje festivala Varaždinskih baroknih večeri osigurava
grad Varaždin, Županija varaždinska i Ministarstvo kulture i prosvjete
iz sredstava Državnog proračuna.

Sredstva za Varaždinske barokne večeri osiguravaju se i iz prihoda ostvarenih
djelatnošću festivala, sponzorstva. zaklada, fundacija, darova i drugih
izvora u skladu sa zakonom.

Članak 6.

Sredstva za ostvarivanje festivala Varaždinske barokne večeri osiguravaju
se iz vlastitih prihoda festivala, državnog proračuna, proračuna Županije
varaždinske. proračuna grada Varaždina, te drugih gradova i općina u dijelu
u kojem program festivala utvrde kao svoju javnu potrebu u kulturi.

Iz državnog proračuna osiguravaju se:

a) sredstva za program Varaždinskih baroknih večeri od nacionalnog značenja,

b) sredstva za plaće i naknade za dio djelatnika. te materijalne troškove
pravnoj osobi koja organizira festival i obavlja druge administrativno-tehničke
poslove za festival, a koji se odnose na ostvarivanje programa nacionalnog
festivala.

Iz proračuna Županije varaždinske i grada Varaždina osiguravaj u se
:

a) sredstva za pripremu i ostvarenje tehničkih i drugih uvjeta za organiziranje
festivala Varaždinskih baroknih večeri,

b) sredstva za plaće i naknade za dio djelatnika pravne osobe koja skrbi
o organizaciji i provođenju festivala,

c) sredstva za izvedbu dijela programa festivala. Ministarstvo kulture
i prosvjete, Županija varaždinska i grad Varaždin, svake godine ugovorom
utvrđuju međusobne odnose. te prava i obveze u financiranju Varaždinskih
baroknih večeri.

Članak 7.

Varaždinskim baroknim večerima rukovodi i upravlja ravnatelj festivala,
koji ima prava i obveze utvrđene ovim pravilnikom.

Festival ima Festivalsko vijeće koje je stručno-savjetodavno tijelo
festivala, te koje prati ostvarivanje programa rada festivala i obavlja
druge zadaće utvrđene ovim pravilnikom.

Ravnatelja i dva člana Festivalskoga vijeća imenuje ministar kulture
i prosvjete na četiri godine.

Ostali članovi Festivalskoga vijeća su po svojoj dužnosti:član Poglavarstva
grada Varaždina zadužen za poslove kulture. podžupan Županije varaždinske
zadužen za poslove kulture i ravnatelj pravne osobe koja obavlja organizacijske
i druge poslove za festival.

Časni članovi Festivalskoga vijeća su ministar kulture i prosvjete,
župan Županije varaždinske, te gradonačelnik grada Varaždina.

Članak 8.

Festivalsko vijeće razmatra i utvrđuje prijedlog ukupnog programa festivala,
te je ujedno i stručno savjetodavno tijelo ravnatelju festivala.

Članak 9.

Ravnatelj festivala zastupa i predstavlja festival kao manifestaciju
u ime osnivača festivala i Ministarstva kulture i prosvjete, donosi ukupan
program festivala, organizira i provodi umjetničku i programsku politiku
festivala i odgovoran je za ostvarenje njegovoga programa.

Ravnatelj festivala predsjedava Festivalskome vijeću i rukovodi njegovim
radom.

Za svoj rad ravnatelj je odgovoran ministru kulture i prosvjete i osnivaču
festivala.

Članak 10.

Program Varaždinskih baroknih večeri koji je od nacionalnoga značenja
donosi Festivalsko vijeće, na prijedlog ravnatelja festivala, a uz prethodnu
suglasnost ministra kulture i prosvjete

Članak 11.

Unutarnje ustrojstvo i način rada festivala, način utvrđivanja festivalskoga
programa, utvrđivanje izvora financiranja, kso i druga pitanja koja su
od značenja za rad i djelovanje festivala uređuju se statutom festivala.

Statut festivala donosi ravnatelj festivala na prijedlog Festivalskoga
vijeća.

Suglasnost na statut Varaždinskih baroknih večeri daje Poglavarstvn
grada Varaždina.

Članak 12.

O radu festivala i ostvarivanju festivalskoga programa podnosi se izvješće
najmanje jedanput godišnje.

Festivalsko vijeće podnosi izvješće ministru kulture i prosvjete. Poglavarstvu
grada Varaždina i Poglavarstvu Županije varaždinske.

Ako ministar kulture i prosvjete, Poglavarstvo grada Varaždina i Poglavarstvo
Županije varaždinske ne prihvate izvješće, može se smijeniti ravnatelj
festivala te raspustiti imenovane članove Festivalskoga vijeća.

Članak 13.

Obavljanje stručnih, organizacijskih, financijsko-knjigovodstvenih,
tehničkih, administrativnih i drugih poslova u svezi s radom i djelovanjem
festivala povjerit će se pravnoj osobi koja organizira festival.

Ugovorom koji zaključuje ravnatelj festivala i ravnatelj pravne osobe
koja obavlja organizacijske i druge poslove za festival, uređuju se međusobna
prava i obveze.

Članak 14.

Ravnatelj festivala dužan je donijeti statut i dostaviti ga Poglavarstvu
grada Varaždina na suglasnost u roku od 30 dana od dana stupanja na snagu
ovoga pravilnika.

Do donošenja statuta festivala odgovarajuće se primjenjuju akti i odluke
osnivača festivala, ako nisu u suprotnosti s ovim pravilnikom.

Članak 15.

Ministar kulture i prosvjete imenovat će ravnatelja festivala I članove
Festivalskoga vijeća u roku od 15 dana od donošenja ovoga pravilnika.

Članak 16.

Ovaj pravilnik stupa na snagu osmoga dana od dana objave u "Narodnim
novinama".

Klasa: 612-03/94-01-70

Urbroj : 532-03/B-94-03

Zagreb, 27. srpnja 1994.

Ministar

**mr. Vesna Girardi-Jurkić, v. r.**

Pravilnik, NN 60/1994-1091